R-Studio

R-Studio je program, sada plne funkčných nástrojov pre obnovu dát. Obsahuje verzie pre operačné systémy Windows, Mac a Linux. Program je schopný obnoviť dáta z pevných diskov (HDD), diskov SSD, pamätí flash a ďalších externých a interných úložných zariadení. Je určený pre odborníkov na obnovu dát, ale môžu ho používať aj profesionáli z IT sféry a každodenný používatelia počítačov pre obnovu stratených súborov.

Zjednodušený program R-Undelete, ktorý vychádza z jadra R-Studio, je vyvíjaný a prístupný pre neprofesionálnych používateľov. Je určený len pre operačný systém Windows, má zjednodušené rozhranie, hexadecimálny editor, ale nemá podporu obnovy dát z polí RAID a sieťových dát. Pre domáce použitie je zdarma dostupný nástroj R-Undelete, ktorý dokáže obnoviť dáta zo súborového systému FAT/exFAT, ktorý je najčastejšie používaný na USB úložných zariadeniach a SD kartách v digitálnych fotoaparátoch a kamerách.

R-Undelete

Program používa dva spôsoby obnovy dát:
 Analýza dát na disku pre získanie informácií o existujúcich a predchádzajúcich súborových systémoch. Súbory sú obnovené na základe týchto informácií. Ak je táto metóda úspešná, dokáže obnoviť nielen samotné súbory, ale aj štruktúru priečinkov na disku, vrátane časových údajov.
 Vyhľadávanie súborov za pomoci podpisov súborov, ktoré sú typické pre určité typy súborov, ako napríklad súbory jpg alebo doc. Táto metóda sa používa v prípade, kedy sú informácie o súborovom systéme natoľko poškodené, že nie je možné použiť prvú metódu. Pomocou tejto metódy je možné obnoviť len obsah súborov. Názvy súborov, štruktúra priečinkov a časové údaje budú stratené.

Obsah programu

Okrem programu pre obnovu dát obsahuje sada R-Studio navyše:

Plne funkčný editor dát na disku.
Pokročilý modul pre obnovu polí RAID. Podporované sú štandardné aj používateľom definované úrovne RAID. Parametre RAID je možné automaticky vyhľadať.
Vytváranie obrazov disku a modul pre klonovanie.
Modul pre sledovanie parametrov disku S.M.A.R.T.
Modul pre obnovenie sieťových dát z miestnych sietí aj Internetu.
Núdzovú verziu sady R-Studio pre obnovu dát z počítačov, ktoré nie je možné naštartovať. Je možné ju spustiť z akéhokoľvek vymeniteľného zariadenia (USB, CD/DVD, atď.), ktoré počítač podporuje, bez ohľadu na nainštalovaný operačný systém (Windows, Macintosh, Linux).
Integračný modul s vytváraním obrazov diskov DeepSpar Disk Imager, profesionálne zariadenie pre kopírovanie poškodených diskov. (Len v prípade technickej licencie).
Verziu programu R-Studio pre niekoľko platforiem.

Sú k dispozícii verzie pre Windows Mac OSX a Linux. Všetky verzie majú rovnaké funkcie.

Hlavné vlastnosti programu R-Studio

Viacjazyčné rozhranie a pomoc vrátane slovenského jazyka.
Podporované súborové systémy: FAT12, FAT16, FAT32, exFAT, NTFS, NTFS5, ReFS, HFS/HFS+ (Macintosh), Ext2/Ext3/Ext4 FS (Linux), UFS1/UFS2 (FreeBSD/OpenBSD/NetBSD/Solaris).
Podpora pre lokalizované názvy súborov a priečinkov v slovenskom jazyku, v európskych a ázijských jazykoch
Podpora komprimovaných a šifrovaných súborov NTFS.
Podpora dynamických diskov, vrátane softvérových polí Windows RAID.
Podpora logických správcov diskov: Windows Storage Spaces (Windows 8/8.1 a 10/Threshold 2), Apple RAID a Linux Logical Volume Manager (LVM/LVM2).
Podpora súborových podpisov: prednastavené sady najpoužívanejších typov súborov a typy súborov nastavené používateľom.
Program R-Studio je možné použiť aj ako forenzný nástroj pre tzv. „file carving“.

Referencie

Externé odkazy 
 - webstránka R-Studio

Systémový softvér
Proprietárny softvér
Softvér pre Windows